 دبئي (ويب ڊيسڪ) آءِ سي سي ون ڊي رينڪنگ ۾ محمد عامر هڪ درجو ترقي ڪندي ستين نمبر تي پهچي ويو. آءِ سي سي ون ڊي رينڪنگ ۾ بيٽسمينن جي فهرست ۾ قومي ٽيم جو ڪپتان بابر اعظم ٽئين پوزيشن تي برقرار آهي، ڀارتي ڪپتان ويرات ڪوهلي بدستور نمبر ون تي آهي، روهت شرما ٻئين، فاف ڊوپليسي چوٿين، روس ٽيلر پنجين، ڊيوڊ وارنر ڇهين، ڪين وليمسن ستين، جوءِ روٽ اٺين، ڊي ڪوڪ نائين ۽ ايرون فنچ ڏهين نمبر تي موجود آهي. بالرن جي فهرست ۾ ڀارتي بالر جسپريت بمرا پهرين، ٽرينٽ بولٽ ٻئين، مجيب الرحمان ٽئين، ڪاگيسو ربادا چوٿين، پيٽ ڪمنرز پنجين، ڪرس ووئيڪس ڇهين نمبر تي موجود آهي، عامر هڪ درجو ترقي ڪري ستين نمبر تي اچي ويو جڏهن ته ميٽ هينري، لوڪي فرگوسن ۽ مچل اسٽارڪ به ٽاپ ٽين ۾ شامل آهن.